# **УГОВОР О ПРОДАЈИ НАФТНИХ ДЕРИВАТА**

# **ПУТЕМ ИЦ ГАЗПРОМ КАРТИЦЕ ЗА ГОРИВО**

#

Закључен у Београду, дана \_\_\_\_\_\_\_\_\_\_\_ 20\_\_\_. године између уговорних страна:

1. **НИС а.д. Нови Сад,** ул. Народног фронта 12, Нови Сад, **БЛОК ПРОМЕТ**, ул. Милентија Поповића 1, Београд, телефон: **011/311-33-11**, матични број: **20084693**, уписан у регистар Привредних субјеката у Београду, регистарски број: **БД 93824/2005**, шифра делатности: **0610**, текући рачун: **160-211974-86** код банке Интеса, ПИБ: **104052135**, кога по пуномоћју број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту Продавац)
2. , адреса: \_\_\_\_\_\_\_\_\_\_\_\_\_\_\_\_\_, телефон: \_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_**,** шифра делатности: \_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту Купац)

**I ПРЕДМЕТ УГОВОРА И УСЛОВИ ПРОДАЈЕ**

 **Члан 1.**

Предмет Уговора је купопродаја нафтних деривата коришћењем ИЦ ГАЗПРОМ картице за гориво Продавца (у даљем тексту картица) с обзиром да Купац остварује право куповине нафтних деривата по цени без ПДВ.

Продавац се обавезује да Купцу испоручује нафтне деривате на својим бензинским станицама. Списак јавних бензинских станица Продавца објављен је на web сајту Продавца <http://www.nispetrol.rs> и <http://www.gazprom-petrol.rs>.

**Члан 2.**

Закључивањем овог Уговора, Купац прихвата сва права и обавезе утврђене Општим правилима, која чине саставни део овог Уговора и налазе се на web сајту Продавца <http://www.nispetrol.rs> и <http://www.gazprom-petrol.rs>.

**II ЦЕНА**

 **Члан 3.**

Цене нафтних деривата утврђују се одлукама Продавца у складу са кретањем цена на тржишту нафтних деривата у Републици Србији.

Испоручене нафтне деривате Продавац ће фактурисати Купцу по цени која важи на дан испоруке који подразумева дан преузимања нафтних деривата од стране Купца на бензинским станицама, а која је умањена за износ ПДВ.

**III РОКОВИ И НАЧИН ПЛАЋАЊА**

 **Члан 4.**

Купац одређује висину и динамику уплата на рачун за коришћење картице.

Купац уплату врши на основу предрачуна и према инструкцијама Продавца на текући рачун Продавца. Купац је обавезан да пре уплате достави Продавцу оверену Потврду о пореском ослобођењу – образац ППО-ПДВ.

На основу извршених уплата, Купцу се на крају месеца издаје авансни рачун уколико на крају месеца остане неискоришћен део аванса.

 **Члан 5.**

Купац подноси Потврду о пореском ослобођењу од ПДВ – образац ППО-ПДВ и може преузети нафтне деривате путем картица до вредности авансно уплаћеног динарског износа на текући рачун Продавца.

**Члан 6.**

Продавац једном месечно доставља Купцу коначан рачун за испорученe нафтне деривате са датумом промета последњи дан месеца за испоруку робе извршене у току месеца, заједно са спецификацијама о трансакцијама путем картице по типовима возила.

У случају да је вредност преузетих нафтних деривата на крају месеца већа од износа уплаћених средстава, на коначном рачуну биће исказан износ који је потребно доплатити одмах или најкасније у року од 5 (пет) радних дана, почев од дана пријема рачуна. Уколико Купац не плати у уговореном року биће му зарачуната законска затезна камата на месечном нивоу и то од дана достављања рачуна до дана измирења дуга. Месечно обрачунату камату Купац је дужан да плати у року од 8 (осам) календарских дана од дана пријема каматног обрачуна.

**IV РОК ТРАЈАЊА УГОВОРА**

**Члан 7.**

Уговор се закључује на одређено време и то годину дана од дана његовог закључења сагласно члану 10. Уколико ниједна уговорна страна у року од 30 (тридесет) календарских дана пре истека рока важења Уговора не обавести писаним путем другу уговорну страну о томе да не жели да га продужи, његово важење се продужава за сваку наредну годину под истим условима.

У случају да нека од одредаба, односно неки од прилога овог Уговора престану да буду у складу са важећим законским прописима или актима и одлукама Продавца, на послове из овог Уговора примењиваће се прописи, односно акта и одлуке Продавца који су ступили на снагу.

Продавац је дужан да о изменама из претходног става овог члана писменим путем обавести Купца у року од 5 (пет) радних дана од датума ступања измена на снагу.

**V ЗАВРШНЕ ОДРЕДБЕ**

**Члан 8.**

Уговорне стране за случај евентуалног спора уговарају надлежност Привредног суда у Новом Саду.

**Члан 9.**

За све што овим Уговором није предвиђено, примењују се одредбе Закона о облигационим односима и других законских прописа који се односе на предмет Уговора.

**Члан 10.**

Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

**Члан 11.**

Продавац задржава право да не испоручи нафтне деривате у ситуацијама које су настале као последица технолошко-производних или пословно-оперативних проблема.

Продавац неће бити одговоран за штету коју би по том основу евентуално могао да претрпи Купац.

**Члан 12.**

Саставни део овог Уговора су**:**

* Општа правила (<http://www.nispetrol.rs.и> <http://www.gazprom-petrol.rs/>),
* Прилог 1: Спецификација возила за издавање ИЦ ГАЗПРОМ картице за гориво,
* Прилог 2: Захтев за издавање ИЦ ГАЗПРОМ картице за гориво,
* Прилог 3: Записник о примопредаји ГАЗПРОМ картица за гориво,
* Прилог 4: Изјава о власничкој структури.

**Члан 13.**

Овај Уговор се може изменити или допунити само у писаној форми закључењем Анекса.

**Члан 14.**

Овај Уговор је закључен у 2 (два) оригинална примерка, по 1 (један) за сваку уговорну страну.

|  |  |
| --- | --- |
| **П Р О Д А В А Ц****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Име и презимеФункција потписника | **К У П А Ц****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Име и презимеФункција потписника |